Eus ar rannyezhoù keltiek kozh e ta ar chembraeg hag ar gouezeleg a-vremañ. Bourrañ a rae ar  Gelted eus ar vuhez. Gwellañ arouez ur galon nobl a oa goût degemer, un hengoun hag a zo choazh bev-mat hiziv an deiz e Uheldirioù Bro-Skos. Dre gomz e oa treuzkaset ar sevenadur kelt : ne oa ket skrivet an istor nag an hengoun, met dalchet e stumm gwerzennoù. Ar pezh na vire ket ouzh an dud desket-se da vout abil-bras war ar relijion, an douaroniezh, ar brederouriezh, ar steredoniezh ; ampart e oant da choveliañ an houarn ha traoù luziet ha brav meurbet a fardent. Nerzh-kalon ar vrezelourion gelt a oa  brudet e-mesk o enebourion zoken : ober a raent fae war an harnezioù hag en noazh e yaent dan emgann. O maouezed ivez a oa brezelourezed, marchadourezed ha renourezed barrek.